У беларускую сталіцу пастаўчане спецыяльна прыехалі за дзень да стартавага матча і, у адпаведнасці з рэгламентам, не толькі азнаёміліся з гульнявой залай, але і правялі там інтэнсіўную трэніроўку. У адрозненне ад свайго саперніка наша каманда не мае магчымасці рэгулярна, двойчы на дзень, трэні­равацца разам, бо палова ігракоў — з іншых гарадоў, вучацца альбо яшчэ і працуюць. Гэты фактар асаб­ліва адбіўся на гульні гасцей у першы дзень, калі на пляцоўцы ў іх складзе з’яві­ліся трое навічкоў. На адказную пазіцыю лібера таксама выйшаў новы абаронца — кандыдат у майстры спорту Дзяніс Захарэвіч, але ён раней ужо так гуляў.